***Saljut-3*** (krievu: *Салют-2*) jeb ***OPS-2*** bija PSRS militārās *Almaz* sērijas orbitālā stacija. Tā Aizsardzības ministrijas uzdevumā tika palaista 1974. gada 25. jūnijā. Staciju apmeklēja kosmosa kuģa *Sojuz-14* apkalpe, bet nākamajam kuģim *Sojuz-15* neizdevās saslēgties ar to. *Saljut-3* tika novadīta no orbītas 1975. gada 24. janvārī.

Lidojuma gaita
--------------

*Saljut-3* tika palaista 1974. gada 25. jūnijā 04:15 *UTC* ar nesējraķeti *Proton-K* no Baikonuras kosmodroma starta laukuma 81 / 23.
Tā kā PSRS nevēlējās izpaust divu orbitālo staciju projektu pastāvēšanu, un jo īpaši, lai slēptu militārās *Almaz* attīstību, *OPS-2* pēc orbītas sasniegšanas tika nodēvēta par *Saljut-3*.

Neraugoties uz slepenību, rietumu novērotāji ātri vien pamanīja stacijas militāro raksturu. Līdzīgi kā *Saljut-2*, arī *Saljut-3* raidīja signālus 19,944 MHz frekvencē, kas bija ierasta padomju izlūkošanas pavadoņiem.

### *Sojuz 14*

1974. gada 4. jūlijā stacijā ieradās kosmosa kuģis *Sojuz-14* ar apkalpi: komandieris Pāvels Popovičs un lidojuma inženieris Jurijs Artjuhins. Pēc saslēgšanās tika konstatēta neliela gaisa noplūde saslēgšanās mehānisma perifērijas zonās, tomēr lidojuma vadība to uzskatīja par nelielu problēmu un ļāva apkalpei ieiet stacijā.

Apkalpe *Saljut-3* pavadīja 15 dienas. Saskaņā ar oficiālajiem avotiem 9. jūlijā tika aktivizētas Zemes novērošanas kameras, un pēc tam vairākas dienas tika fotografēta "Zemes virsma". Starp oficiāli atklātajiem stacijas kameru mērķiem bija arī Vidusāzija. Rietumu avoti apgalvo, ka tika fotografēts arī netālu no Tjuratamas izlikts mērķu komplekts, lai pārbaudītu novērošanas aparatūras iespējas.

Vairākas reizes apkalpi pamodināja borta trauksmes sistēma, tomēr tā izrādījās maldinoša.
Kosmonauti arī pārlādēja stacijā uzstādītās kameras un ievietoja eksponētās filmas *KSI* (*Kapsula spuska informacii*) kapsulā.

19. jūlijā *Sojuz 14* atvienojās no stacijas un nolaidās.

### *Sojuz 15*

1974. gada 26. augustā tika palaists kosmosa kuģis *Sojuz-15* ar apkalpi: komandieris Genādijs Sarafonovs un lidojuma inženieris Ļevs Djomins. 26. augustā, tuvojoties stacijai, radās problēmas ar kuģa *Sojuz* tuvošanās un saslēgšanās sistēmu *Igla*. Apkalpe tuvošanās manevru mēģināja trīs reizes, bet nesekmīgi. Tad lidojuma vadība deva komandu deaktivizēt *Igla*, bet apkalpei pietika degvielas tikai nolaišanai atpakaļ uz Zemes.

28. augustā Sojuz-15 nolaidās, un tas pirmoreiz kosmonautikas vēsturē notika nakts apstākļos. Raksturīgi, ka oficiālie avoti ziņoja tikai par to, ka *Sojuz-15* apkalpe "lidojuma laikā izmēģināja dažādus tuvošanās režīmus".

### *Saljut-3* turpmākais lidojums

*Sojuz-15* problēmu dēļ kosmosa kuģim tika veiktas ilgstošas modifikācijas, tāpēc tuvākajā laikā ekspedīcijas uz *Saljut-3* nevarēja notikt. 1974. gada 23. septembrī no stacijas tika izmesta neliela filmu kapsula *KSI*, kas nolaidās uz zemes. 1975. gada 24. janvārī staciju novadīja no orbītas, un nesadegušas daļas iekrita Klusajā okeānā.

Saskaņā ar oficiāliem padomju avotiem *Saljut-3* septiņu mēnešu lidojums vairāk nekā divas reizes pārsniedza sākotnēji plānoto lidojuma ilgumu. Padomju publikācijas arī atklāja, ka *Saljut-3* bija pirmā kosmosa stacija, kas uzturēja nemainīgu orientāciju attiecībā pret Zemes virsmu. Lai to panāktu, orientācijas kontroles dzinēji tika iedarbināti aptuveni 500 000 reižu. Arī šis fakts rietumu novērotājiem lika domāt, ka stacija, iespējams, ir veikusi izlūkošanas misiju.

Pēc vairākiem gadiem atklājās, ka neilgi pirms *Saljut-3* novadīšanas no orbītas zemes vadība deva komandu stacijas ārpusē uzmontētajam aviācijas lielgabalam *R-23*. Šaušanu veica pretējā virzienā stacijas ātruma vektoram, lai saīsinātu lielgabala šāviņu "orbitālo mūžu". Kopumā veica trīs šāvienus.

Atsauces
--------

1. ↑  Unraveling the Almaz mystery through radio tracking Sven Grahn
2. ↑  Артиллерия на орбите: Боевые орбитальные станции Михаил Жердев, techinsider.ru, 2008-11-21

Ārējās saites
-------------

* Salyut-3 (Almaz OPS-2) space station  zarya.info
* Salyut 2, 3, 5 / OPS 1, 2, 3 Krebs, Gunter D

  


|  |  |  |  |  |  |
| --- | --- | --- | --- | --- | --- |
| 

| * s
* d
* l
**←** 1973.  ·  1974. gada orbitālie starti |
| --- |
|  |
| Kosmos-628 | Skynet 2A | Kosmos-629 | Kosmos-630 | Kosmos-631 | ~~Sphinx~~ | ~~VDS~~ | Kosmos-632 | OPS 6889 | Tansei 2 | San Marco 4 | Kosmos-633 | Meteor-M № 30 | Kosmos-634 | Miranda | Kosmos-635 | Nauka-17KS № 1L | OPS 8579 | Kosmos-636 | Kosmos-637 | Kosmos-638 | Kosmos-639 | OPS 6245 | OPS 4547 | OPS 3935 | Kosmos-640 | ~~1974. gada aprīļa Voshod avārija~~ | Westar 1 | Molnija-1-27 | Kosmos-641 | Kosmos-642 | Kosmos-643 | Kosmos-644 | Kosmos-645 | Kosmos-646 | Kosmos-647 | Kosmos-648 | Meteor-M № 22 | Molnija-2-9 | Kosmos-649 | Kosmos-650 | Kosmos-651 | Kosmos-652 | Kosmos-653 | Kosmos-654 | SMS-1 | Interkosmos-11 | Kosmos-655 | ~~Jantar-2K № 1~~ | Kosmos-656 | Luna-22 | Kosmos-657 | ATS-6 | Explorer 52 | Kosmos-658 | OPS 1776 | Kosmos-659 | Kosmos-660 | Kosmos-661 | Saljut-3 | Kosmos-662 | Kosmos-663 | Kosmos-664 | Kosmos-665 | **Sojuz-14** | Meteor-Priroda № 1 | ~~DS-P1-Ju № 68~~ | Kosmos-666 | ~~1974. gada Fengbao avārija~~ | OPS 7518 | Aeros 2 | Molnija-2-10 | Kosmos-667 | Kosmos-668 | Kosmos-669 | Nauka-8KS № 3 | Molnija-1 № 38 | Kosmos-670 | Kosmos-671 | OPS 6983 | Kosmos-672 | OPS 3004 | Kosmos-673 | **Sojuz-15** | Kosmos-674 | Kosmos-675 | ~~1974. gada augusta Voshod avārija~~ | ANS | Kosmos-676 | Kosmos-677 | Kosmos-678 | Kosmos-679 | Kosmos-680 | Kosmos-681 | Kosmos-682 | Kosmos-683 | Kosmos-684 | Kosmos-685 | Kosmos-686 | Westar 2 | Kosmos-687 | Ariel 5 | Kosmos-688 | Kosmos-689 | Kosmos-690 | Molnija-1 № 26 | Kosmos-691 | Meteor-M № 33 | Luna-23 | OPS 7122 | OPS 6239 | OPS 8452 | Interkosmos-12 | Kosmos-692 | Kosmos-693 | ~~Fanhui Shi Weixing 1~~ | NOAA-4 ·  AMSAT-OSCAR 7 ·  INTASAT | Kosmos-694 | Kosmos-695 | Molnija-3 № 11 | Intelsat IV F-8 | Skynet 2B | Kosmos-696 | **Sojuz-16** | Helios 1 | Kosmos-697 | Meteor-M № 32 | Kosmos-698 | Symphonie 1 | Molnija-2-11 | Kosmos-699 | Saljut-4 | Kosmos 700 | Kosmos 701 |
|  |
| Derīgās kravas atdalītas ar aizzīmēm ( · ), starti ar vertikālā svītrām ( | ). Pilotējamie lidojumi izcelti **treknā tekstā**. Startu avārijas atzīmētas ~~nosvītrotas~~; nepareizā orbītā ievadīts vai citas kļūmes, kuru dēļ kosmisko aparātu nevar lietderīgi izmantot, apzīmēts *kursīvā*. Derīgās kravas, kas palaistas no citiem kosmiskajiem aparātiem, iekļautas (iekavās). |

 |